open-index/open-wikipedia-markdown huggingface dataset:
Panovanie

**Panovanie**  môže byť:
*činnosť panovníka, vládnutie, pozri pod panovník 
*vlastnosť byť všeobecne rozšírený, platný či bežný
*prenesene:
**rozkazovanie skupine ľudí
**o javoch (napr. o tichu): bytie, vládnutie
*vo filozofii: voľné disponovanie, nakladanie s ľudskými výkonmi, nem. Herrschaft, pozri panovanie (filozofia)
*v starom českom práve: tretí stupeň exekúcie (po zvode), pozri panovanie (staré české právo)
Pôda (ekonómia)

**Pôda** je z ekonomického hľadiska jeden z výrobných faktorov a súčasne najdôležitejší prirodný zdroj, pretože bez pôdy nemožno vyrábať potraviny, bez nej nemôžu existovať ani iné druhy výrob, poskytuje pre výrobu nevyhnutné suroviny a energie a bez nej by vôbec neexistoval život na Zemi.

Pôda je vzácnym statkom napriek tomu, že nie je výsledkom výroby. Vyplýva to zo skutočnosti, že jej množstvo je obmedzené, nemožno ju rozširovať, možno ju však intenzívnejšie využívať.

V súvislosti s pôdou je dôležité sledovať jej úrodnosť a polohu, ktorú má vzhľadom na odbytištia poľnohospodárskej produkcie. Z toho potom vyplýva veľkosť a typ pozemkovej renty.

## Pozri aj
*pôda
*hydropedológia
*obrábanie pôdy
*oranie
*pedológia
*pôdoznalectvo
*životné prostredie

## Externé odkazy
* 

Kategória:Pedológia
Kategória:Poľnohospodárstvo
Podčeľaď

**Podčeľaď** (lat. subfamilia) je v biológii taxonomická úroveň nižšia ako čelaď a vyššia ako skupina.

Vo vedeckých názvoch (teda v latinčine) má u rastlín (húb, baktérií) koncovku -oideae, u živočíchov koncovku -inae.

V slovenčine 
* u rastlín: má koncovku -ovaté alebo (staršie) koncovku -ovité [koncovku -ovité má aj čeľaď], 
* u živočíchov: je bez špeciálnej koncovky alebo novšie často s koncovkou -rodé , prípadne v niektorých (najmä starších) textoch s koncovkov: -bližné

## Zdroje

* 

Kategória:Taxonómia
Panpsychizmus

**Panpsychizmus** je filozofická reprodukcia animizmu, podľa ktorej má celá príroda psychiku. Z holistického pohľadu to znamená, že celý vesmír je jeden organizmus, ktorý disponuje mysľou/psychikou (panenteizmus). 

## Externé odkazy
* 

Kategória:Metafyzika
Kategória:Filozofické teórie
Poddruh

**Poddruh** (lat. subspecies), niekedy označovaný ako **[[plemeno]]** alebo **[[rasa]]**, je taxonomická kategória nižšia ako druh.

## Charakteristika
Poddruhy jedného druhu sa líšia vonkajšími znakmi (fenotypická zhodnosť) a sú zvyčajne od seba priestorovo oddelené.

## Zápis
### Vedecké názvy
Pokiaľ ide o vedecké názvy, v zoológii sa poddruh zapisuje pridaním tretieho slova k názvu druhu, napr. *[[tiger džungľový indický|Panthera tigris tigris]]* (rod je Panthera; druh je Panthera tigris; poddruh je Panthera tigris tigris). 

V botanike sa v súčasnosti poddruh zapisuje inak než v zoológii - zapisuje sa totiž tak, že sa k názvu druhu pridá skratka **subsp.** (alebo trochu menej vhodne **ssp.**) a až za ňu tretie slovo, napr. *[[kapusta repková kvaková|Brassica napus* subsp. *napobrassica]]* (rod je Brassica; druh je Brassica napus; poddruh je Brassica napus subsp. napobrassica). Staršie sa aj botanické názvy poddruhov občas tvorili rovnako ako sa dnes tvoria v zoológii (napr. *Brassica napus napobrassica*).

### Slovenské názvy
Slovenské názvy poddruhov v zoológii aj botanike sú v zásade trojslovné (napr. tiger džungľový indický, kapusta repková kvaková), ale prakticky vždy sú paralelne prípustné aj dvojslovné tvary, v ktorých je vynechané prostredné slovo trojslovného názvu (napr. tiger indický, kapusta kvaková) a v istých málo prípadoch sú paralelne prípustné aj jednoslovné názvy (napr. kvaka (popri kapusta repková kvaková či kapusta kvaková)). Treba ale pripomenúť, že na rozdiel od vedeckých (zoologických) názvov, v prípade slovenských názvov zo skutočnosti, že názov je čisto trojslovný, nevyplýva, že musí ísť o poddruh, lebo trojslovné sú (môžu byť) v slovenčine aj názvy viacerých iných  taxonomických úrovní pod úrovňou druhu (napr. v botanike varieta, konvarieta, Skupina).

## Zdroje

Kategória:Taxonómia
Odvodzovanie (logika)

**Odvodzovanie** je získavanie nejakého výroku pomocou odvodzovacích pravdiel z ľubovoľne zadaných výrokov, o ktorých pravdivosti alebo nepravdivosti nie je nič stanovené. Odvodzovanie nevedie preto k nijakému záväznému zisteniu, či sú odvodené výroky pravdivé alebo nepravdivé. Pojem odvodzovania je širší než pojem dôkazu. 

Ukončené odvodzovanie je *odvodenie*.

## Externé odkazy
* 

Kategória:Logika
Podklad

**Podklad** je hmota, vrstva, na ktorú sa niečo kladie, navrstvuje; spodná časť, spodok niečoho; plocha, priestor al. farba veci, na ktorú sa maľuje; základ, východisko niečoho; odôvodnenie nejakej činnosti, príčina, dôvod.

## Zdroj
* 

Kategória:Filozofický slovník
Jürgen Oelkers

**Jürgen Oelkers** (* 21. marec 1947, Buxtehude) je nemecký pedagóg, predstaviteľ analytickej vedy o výchove. Je autorom diel *Die Vermittlung zwischen Theorie und Praxis in der Pädagogik* (1976), *Antipädagogik - Herausforderung und kritik*(1983; spolu s Th. Lehmannom), *Erziehen und Unterrichten - Grundbegriffe der Pädagogik in analytischen Sicht* (1985), *Die Hearusforderung der Wirklichkeit durch das Subjekt - literarische Reflexionen in pädagogischer Absicht* (1985).

## Externé odkazy
* 

Kategória:Narodenia v 1947
Kategória:Nemeckí pedagógovia
Kategória:Vyučujúci na Univerzite v Zürichu
Panslavizmus

thumb|Slovanské krajiny v Európe
thumb|Všeslovanská vlajka schválená na všeslovanskej konvencii v Prahe v roku 1848

**Panslavizmus** bol politicko-ideologický smer, ktorého hlavný obsah tvorilo úsilie o zjednotenie slovanských národov pod vládou ruského cárizmu "tak, ako všetky slovanské rieky tečú do ruského mora". Vznikol medzi slovanskými národmi koncom 18. storočia a rozšíril sa najmä v 19. storočí. Prívrženec panslavizmu sa nazýval **pansláv**, pričom výraz „štvaví panslávi“ používali v Uhorsku na označenie národovcov (prevažne evanjelikov) snažiacich sa o vyčlenenie slovenských stolíc z Uhorska.

Termín panslavizmus použil v Uhorsku po prvýkrát v roku 1826 Ján Herkeľ vo svojom diele Elementa universalis linguae Slavicae. 

Predzvesťou politického panslavizmu bola snaha o literárne a kultúrne zjednotenie Slovanov v práci J. Kollára *O literárnej vzájomnosti*, Kollár bol v tom čase kazateľom evanjelickej cirkvi v Budapešti. Jeho názory našli priaznivú odozvu v cárskom Rusku, ktoré v nich videlo rozšírenie svojej historickej úlohy od záštity všetkých pravoslávnych k zjednoteniu Slovanov vôbec. 

Štúrove koncepcie sa počas jeho života menili, od predstavy z r. 1848/49 o Slovenskom okolí na čele so srbským kniežaťom Obrenovičom v rámci Rakúska sa na konci života definitívne priklonil k včleneniu Slovenska do Ruska a prijatiu Slovákmi pravoslávia. Najvýraznejším predstaviteľom panslavizmu na Slovensku v 2. polovici 19. storočia bol Svetozár Hurban Vajanský.

Politický panslavizmus ako hnutie priamo ohrozujúce integritu štátu bol v Uhorsku trestným činom (§ 127. uhorského trestného zákona).

Poliaci sa k idei všeslovanskej vzájomnosti pod dominanciou Ruska nikdy nepridali.

## Referencie


## Externé odkazy
* 
* Jozef Podhradský, Tajná história panslavizmu (Nový Sad 1868)
* Slavic unity  (vice jaziku)
* Thomas Čapek, The Slovaks of Hungary, Slavs and Panslavism (The Knickerbocket Press New York 1906)

Kategória:Slovania
Kategória:Politické smery
Podkmeň

**Podkmeň** (lat. subphylum) je taxón nižší ako kmeň a vyšší ako oddelenie.

## Externé odkazy
* 

Kategória:Taxonómia
Ofertórium

**Ofertórium** môže byť:
*časť rímskokatolíckej omše medzi evanjeliom a prefáciou, synonymum obetovanie, pozri obetovanie (časť omše)
*modlitba, často skladba alebo spev, uvádzajúca túto časť omše, pozri ofertórium (spev)
Pantomíma

[thumb|Jean a Brigitte [Soubeyranovi v pantomime „In the Cirkus“]]
**Pantomíma** je divadelný spôsob vyjadrenia pomocou mimiky a gestikulačných pohybov s prvkami tanca. Všetko je bez použitia hlasu. Herci sa nazývajú mímovia alebo tiež mimikovia. 
náhľad|Pantomime Pablo Zibes
*Poznámka*: pantomimické prvky prirodzene obsahujú tiež niektoré diela z éry nemého filmu, keď vtedajší herci tiež museli veľa vecí vyjadrovať pomocou rôznych pantomimických gést a pohybov.

## Významní mímovia

* Milan Sládek
* Miro Kasprzyk
* Bolek Polívka
* Vlado Kulíšek
* Juraj Benčík
* Vahram Zaryan

## Pozri aj
* Mím
* Divadlo
* Tanec 
* Balet

## Iné projekty

## Externé odkazy
* www.pantomime-mime.com
* www.pantomime-dantes.ch


Kategória:Divadelné žánre
Podmienka (filozofia)

**Podmienka** je vzťah entity k prvku okolia, bez ktorého táto entita nemôže existovať. Daná entita je v tomto vzťahu to, čo sa označuje ako podmienené, a prvok okolia je
podmieňujúce. Procesuálna stránka tohto vzťahu sa označuje ako podmieňovanie.

Podmienka je okolnosť, ktorá je síce nevyhnutná na vyvolanie účinku, nie však úplne rozhodujúca.

## Pozri aj
* Podmienka (logika)

## Iné projekty

## Externé odkazy
* 

Kategória:Logika
Podiel

**Podiel** môže byť:
*čiastka väčšieho celku pripadajúca na jednotlivca alebo skupinu
*účasť (v zmysle aktívne zúčastnenie sa na nejakej činnosti, na zisku a pod.)
*zastarano: osud, údel
*v matematike: číslo, ktoré je výsledkom delenia, pozri pod delenie (matematika)
*v práve spoločností: miera účasti spoločníka na čistom obchodnom imaní obchodnej spoločnosti k istému časovému okamihu (v slovenskom práve buď obchodný podiel alebo akcia), pozri podiel (obchodná spoločnosť)

## Pozri aj
* porovnávanie čísiel podielom

## Zdroj
*
Panthalassa

Oceán Panthalassa obklopujúci Pangeu|right|thumb

**Panthalassa** (z gr. „všetky moria“) bol prvotný oceán, ktorý koncom prvohôr a začiatkom druhohôr zo všetkých strán obklopoval prapevninu Pangea. Až po jej rozpade sa začali z Panthalassy postupne formovať oceány. Zahŕňala Tichý oceán na severe a západe, ako aj more Tethys na juhovýchode, ktoré prenikalo do Pangey. Panthalassa je tiež označovaná ako Paleopacifik, pretože jej rozpadom vznikol rozľahlý Pacifik.

## Vznik
Pred 800 - 700 miliónmi rokov počas kryogenia vznikala rozpadom superkontinetu Rodinia na dve časti z tvoriaceho sa riftového systému nová oceánska kôra. Západne od Laurentie, ktorá bola základom terajšej Severoamerickej platne sa tak začal tvoriť nový oceán; zároveň oceán Mirovia, obklopujúci Rodiniu začal subdukovať pod pohybujúce sa platne a na iných miestach bol nahradzovaný Panafrickým oceánom a Panthalassou, ktoré sa rozrastali. Pred asi 650 až 550 mil. rokov vznikol zrážkou Protogondwany a Protolaurázie superkontinent Pannotia, ktorý nakrátko čiastočne obklopil Panthalassu. Ďalšími zrážkami platní sa v karbóne utvorila Pangea, ktorú až do začiatku druhohôr obklopovala Panthalassa. Väčšina oceánskej kôry Panthalassy bola v nasledujúcich obdobiach subdukovaná pod severoamerickú a eurázijskú platňu.

## Externé odkazy
* 

Kategória:Paleogeografické oblasti
Vnútrohorská panva

**Vnútrohorská panva**, tiež **protektonická panva**, **vnutorná kotlina**, je panva vnútri horskej sústavy, ktorá vznikla poklesmi obmedzujúcimi jednotlivé bloky vyzdvihovanej horskej sústavy po doznení hlavnych orogenetických fáz.

## Externé odkazy
* 

Kategória:Platňová tektonika
Pápežstvo

**Pápežstvo** je hodnosť alebo inštitúcia pápeža, teda hlavy Katolíckej cirkvi.
Pomenovaním *pápež* sa však takisto označujú aj hlavy niektorých ďalších kresťanských spoločenstiev, ako je napr. Koptská ortodoxná cirkev.

## Externé odkazy
* 


Kategória:Katolícka cirkev
Kategória:Kresťanstvo
Kategória:Vatikán
Podmienka možnosti

**Podmienka možnosti** je podľa Kanta (transcendentálna) podmienka, ktorá musí byť splnená, aby vôbec mohlo dôjsť ku skúsenosti nejakého predmetu (t. j. aj k získaniu prírodovedného poznatku). Podmienkou možnosti skúsenosti predmetu alebo prírodovedného poznania sú: nazeracie formy času a priestoru a kategórie (kategória substancie, kategória príčiny, kategória účinku atď.).

## Externé odkazy
* 

Kategória:Immanuel Kant
Nevyhnutná podmienka

**Nevyhnutná podmienka** je okolnosť, ktorá je nevyhnutná pre vznik, existenciu, platnosť, pravdivosť nejakého javu, výroku a pod.

## Externé odkazy
* 

Kategória:Logika
Oftalmológia

**Oftalmológia** alebo **očné lekárstvo** je odbor medicíny, ktorý sa zaoberá prevenciou, diagnostikou a liečbou ochorení oka.

## Pozri aj
* Oko

## Externé odkazy
* 


Kategória:Medicínske odbory
Nikolaj Platonovič Ogariov

**Nikolaj Platonovič Ogariov** (; * 6. december 1813, Petrohrad, Rusko – † 12. jún 1877, Greenwich, Anglicko) bol ruský filozof, revolučný demokrat, básnik, teoretik utopického socializmu, najbližší spolupracovník Gercena.

## Iné projekty

## Externé odkazy
* 

Kategória:Narodenia v 1813
Kategória:Úmrtia v 1877
Kategória:Ruskí filozofi
Kategória:Ruskí básnici
Kategória:Ruskí spisovatelia
Kategória:Pochovaní na Novodievčom cintoríne
Cenný papier

thumb|Cenný papier

**Cenný papier** je listina, ktorá stelesňuje majetkové právo (alebo iný právny nárok) toho, kto listinu vlastní, voči tomu, kto ju vystavil. Vznik, trvanie, výkon, prevod a zánik právneho nároku je viazaný na tento papier.

Zákon o cenných papieroch upravuje zákon č. 566/2001. 

Podoba cenného papieru:
* listinná, papier fyzicky existuje
* zaknihovaná, v centrálnej databáze sa nachádza len jeho záznam

Vlastnosti cenných papierov:
* nominálna hodnota
* tržná hodnota
* emisný kurz
* emisné ážio
* emitent (ten kto cenný papier vystavil)
* majiteľ

Druhy cenných papierov:
* akcie
* dočasné listy
* podielové listy
* dlhopisy
* vkladové listy
* pokladničné poukážky
* vkladné knižky
* kupóny
* zmenky
* šeky
* cestovné šeky
* náložné listy
* skladištné listy
* skladiskové záložné listy
* tovarové záložné listy
* družstevné podielnické listy
* dôchodkové jednotky u dôchodkového fondu DSS v druhom pilieri dôchodkového systému
## Zdroje
Kunz, V. Základy financí cenné papíry, 1998

## Externé odkazy
* http://ii.fmph.uniba.sk/~filit/fvp/papier_cenny.html
* Kunz, V. Základy financí cenné papíry, 1998
Podmienka skúsenosti

**Podmienka skúsenosti** je okolnosť, ktorá je nevyhnutná pre vznik alebo existenciu skúsenosti, nie však úplne rozhodujúca.

## Externé odkazy
* 

Kategória:Filozofické pojmy
Podmienka (logika)

**Podmienka** je výpoveď, od ktorej závisí iná výpoveď takým spôsobom, že ak A je pravdivé (alebo nepravdivé), tak aj B je také isté. Najmä v tomto zmysle sa používajú výrazy 'podmienka nevyhnutná' (ak má platiť B, musí platiť A) a 'podmienka dostatočná' (pre platnosť B stačí, aby platilo A).

## Pozri aj
* podmienka (filozofia)

## Externé odkazy
* 

Kategória:Matematická logika
Papus

**Papus**  vlastným nemom **Gérard Encausse** (13. júl 1865 - 25. október 1916) bol francúzsky okultista, spoluzakladateľ kabalistického rádu Ružového kríža (1888 - Rose-Croix-Cabbalistique). Zaoberal sa praktickou mágiou. Je autorom knihy KABALA, ktorá pojednáva o praktickej kabale, kabale a mágií, invokácií. Vyšla po prvýkrát v Paríži, v roku 1891. Okrem toho napísal množstvo iných kníh, v češtine vyšli Základy praktické magie.

## Externé odkazy
* 

Kategória:Okultisti
Ohlasovanie

**Ohlasovanie** (**ohlásenie**, v niektorých prípadoch staršie aj **ohlášanie**) môže byť:
* dávanie na vedomie, oznamovanie
* oznamovanie príchodu
* oznamovanie svojho príchodu
* prečítavanie ohlášky (budúcich novomanželov)
* hovorovo: oslovenie, zavolanie na (niekoho)
* nárečovo: pozývanie, volanie
* ozývanie sa (dávanie o sebe vedieť; prvé prejavovanie sa; matie ozveny)
* (prihlásenie sa a následné) vyjadrenie (spravidla opačného) názoru, postavenie sa proti
* zastavenie sa na návštevu, pozri pod návšteva
Východisková podmienka

**Východisková podmienka**, tiež **počiatočná podmienka** alebo **východisková situácia** sú logické premisy vedeckého objasňovania (osobitne deduktívnonomologického druhu) opisujúce napr. stavy, udalosti, skutočnosti atď., ktoré sú určované v kauzálnej analýze a pri adekvátnom objasňovaní zodpovedajú príčinám veci, ktorej sú východiskovou podmienkou (situáciou).

## Pozri aj

*podmienka
*predpoklad

## Externé odkazy
* 

Kategória:Logika
Olympijský oheň

**Olympijský oheň** je jeden zo symbolov olympijských hier. Jeho počiatky siahajú do antického Grécka, kde počas starovekých olympijských hier horel oheň ako pripomienka toho, že ho Prometeus ukradol Diovi a priniesol na zem ľuďom. Oheň sa znova objavil na olympiáde v roku 1928 a odvtedy je súčasťou novodobých olympijských hier. Tradíciu štafetového behu s pochodňou začal Carl Diem, predseda organizačného výboru olympijských hier 1936 v Berlíne ako súčasť snahy premeniť hry na oslavu Tretej ríše. Aj napriek svojmu pôvodu sa ceremónia s pochodňou zachovala až dodnes.

## Tradícia
Olympijská pochodeň sa zapaľuje niekoľko mesiacov pred otváracou ceremóniou olympijských hier, v mieste konania antickej olympiády, v Olympii v Grécku. Jedenásť žien predstavujúcich kňažky vykoná obrad, pri ktorom sa pochodeň vznieti od slnečných lúčov koncentrovaných parabolickým zrkadlom.

Tradične začína štafetový beh s pochodňou tak, že zástupcovia mesta Atén odovzdajú olympijský oheň zástupcom hosťujúceho mesta na ceremónii, ktorá sa odohráva na štadióne Panathinaiko v Aténach. Odtiaľ pochodeň putuje do hosťujúceho mesta nastávajúcich olympijských hier. Hoci je zvykom ju prenášať pešky, niekedy sú použité aj iné prostriedky prepravy. Medzi bežcami sa často nachádzajú atléti a celebrity, no taktiež ju nieslo aj mnoho predtým neznámych ľudí, ktorí boli vybraní pre ich osobné zásluhy a úspechy. 

Olympijský beh s pochodňou sa končí v deň otváracej ceremónie na hlavnom štadióne hier. Posledný bežec býva často držaný v tajnosti až do poslednej chvíle a zvyčajne je ním športová celebrita hosťujúcej krajiny. Posledný nositeľ pochodne beží smerom ku kotlu, ktorý je zvyčajne umiestnený na vrchu veľkého schodiska a pochodňou zapáli plameň na štadióne. Tento plameň potom horí počas celej olympiády a býva uhasený na záverečnej ceremónii hier.

## Iné projekty

## Externé odkazy
* Official site of the Olympic Movement
* IOC brochure on the history of Olympic flame
* TorchRelay.net 
* Athens Info Guide  
* Sondre Norheim - on the three occasions when the Olympic flame was lit in Morgedal 
* BBC article on the history of the torch

Kategória:Olympijské hry
Podmieňovanie

**Podmieňovanie** je procesuálna stránka vzťahu medzi podmieňujúcim a podmieneným pri podmienke.

## Zdroj
* 

Kategória:Filozofické pojmy
Postačujúca podmienka

**Postačujúca podmienka** je kritérium-predpoklad (prvá časť) v implikácii, ak p=&gt;q je pravdivá implikácia, tak p je postačujúca podmienka q.

## Externé odkazy
* 

Kategória:Matematika
Para

náhľad|Para znázornená v diagrame tlaku a teploty (Para je modrá čiara plus oblasť označená ako prehriata para.)
náhľad|T-s diagram pre vodu/vodnú paru
**Para** je prechodný stav medzi kvapalinou (resp. pevnou látkou) a typickým plynom. Je to teda stav nekvapalnej a nepevnej látky, ktorej teplota a/alebo tlak je relatívne blízko jej bodu premeny na kvapalnú alebo pevnú fázu. Detaily definície sa rôznia - pozri nižšie. 

V niektorých textoch sa para (bez ohľadu na detaily jej definície) terminologicky chápe ako podtyp plynu, v iných ako opak plynu. Ak sa chápe ako opak plynu, tak sa para a plyn niekedy spolu označujú ako vzdušniny.

Chápanie pary v bežnom jazyku je odlišné od fyzikálnej definície (teda od definícií preberaných v tomto článku)  - pozri para (rozlišovacia stránka).

## Ukážky definícií
*Para je *plyn v podmienkach blízkych ku skvapalneniu.* 
*Para je *plynné skupenstvo látky v blízkosti teploty varu príslušnej kvapaliny.* 
*Para je *látka v plynnom skupenstve pre teplotách nižších ako [[kritická teplota]].*
*Para je *plynná fáza látky pri teplotách nižších, než je kritická teplota (teplota, pri ktorej mizne rozdiel medzi kvapalnou a plynnou fázou); zvyčajne definovaná možnosťou skvapalnenia púhou kompresiou pri konštantnej teplote.*
*Para je *plynu podobná fáza látky pri teplote pod jej kritickým bodom. Paru možno kondenzovať na kvapalinu alebo pevnú látku zvýšením jej tlaku alebo znížením jej teploty.* 
*Para je *plynná fáza látky, ktorá je buď v interakcii so svojou kvapalnou alebo pevnou fázou, alebo sa nachádza v stave, z ktorého sa malou zmenou teploty alebo tlaku dá spôsobiť jej kondenzácia.* 
*Para je *neviditeľný plyn, ktorý je v priamom styku s pevnou látkou alebo kvapalinou - väčšina látky je kvapalnom alebo pevnom stave, malá časť je plynná.*
*Para je *plyn tvoriaci sa v dôsledku uvoľňovania molekúl z látky nachádzajúcej sa v kondenzovanom stave (kvapalina, pevná látka) do voľného objemu*
*Podľa A. N. Gurejeva panuje je v používaní termínov para a plyn neporiadok, preto sú podľa neho *výrazy plyn a para v terminológii termodynamiky fázových premien voľne zameniteľné*. 

## Diagram teplota-entropia
V diagrame teplota-entropia (pozri obrázok) sa oblasť pary nachádza vpravo od krivky sýtych pár (pravá časť modrej zvonovitej krivky) a pod kritickou teplotou (dotyčnica k vrcholu zvonovej krivky). Stav nad kritickou teplotou sa v termodynamike považuje za plyn. 

## Vodná para

V technických aplikáciách je vodná para najčastejším zástupcom pary. Napríklad parný stroj alebo parná turbína pracujú s vodnou parou, aj keď to nie je v ich názve uvedené. V energetike sa takáto para nazýva aj *prehriata para*. Kritický bod vodnej pary má parametre: 
* teplota: 374,2°C
* tlak: 22,0453 MPa
* merný objem: 0,00304 m3.kg-1

## Pozri aj
* mokrá para

## Referencie


## Iné projekty

Kategória:Plyny
Kategória:Fázy (termodynamika)
Ohrozenie

**Ohrozenie** je ocitanie sa v nebezpečnej, nepriaznivej, ťažkej situácii, vystavenosť
nebezpečenstvu. 

## Iné projekty

## Externé odkazy
* 

Kategória:Psychológia
Podmnožina

náhľad|B je podmnožina A, A je nadmnožina B
**Podmnožina** množiny A je taká množina B, že všetky prvky množiny B sú zároveň prvkami množiny A. To, že B  je podmnožinou A sa symbolicky zapisuje
:B \subseteq A.
Podmnožina A množiny B je **vlastná podmnožina**, ak existuje aspoň jedno x v množine B také, že x\notin A. To, že A je vlastná podmnožina množiny B, sa zapisuje
:A \subset B.
Ak sa pracuje s podmnožinami nejakej pevne zvolenej základnej množiny U, je vzťah "byť podmnožinou" binárna relácia na systéme všetkých podmnožín U. Táto relácia sa nazýva **relácia inklúzie** alebo jednoducho **inklúzia**. Vzťahu "byť vlastnou podmnožinou" sa hovorí **relácia ostrej inklúzie** alebo jednoducho **ostrá inklúzia**.

## Vlastnosti
*prázdna množina je podmnožinou každej množiny.
*každá množina je svojou podmnožinou. Čiže inklúzia je reflexívna relácia.
*ak A \subseteq B a B \subseteq A, tak \textstyle A=B. Čiže, inklúzia je antisymetrická relácia.
*ak A \subseteq B a B \subseteq C, tak A \subseteq C.  Čiže, inklúzia je tranzitívna relácia.
*Z predchádzajúcich troch bodov vyplýva, že inklúzia je relácia usporiadania.
*ak A \subseteq B, tak A\cap B = A.
*N \subset Z \subset Q \subset R \subset C

## Externé odkazy
* Podmnožina na  pohodovamatematika.sk 

Kategória:Teória množín
Okamih

**Okamih** alebo **moment** je krátky časový úsek (trvajúci napríklad taký čas, aký treba na žmurknutie).

## Iné projekty

## Externé odkazy
* 

Kategória:Čas
Paradox analýzy

**Paradox analýzy** je problém týkajúci sa výsledku sémantickej analýzy, ktorý sa dá sformulovať takto:

*Ak je význam analyzovaného výrazu totožný s významom výrazu, ktorým sa analyzuje, tak analýza iba konštatuje identitu a je triviálna, zatiaľ čo ak oba výrazy nemajú ten istý význam, tak je analýza nesprávna.
*

Riešenie paradoxu analýzy podal G. E. Moore, a to tak, že podal podmienky analýzy:

Prostredníctvom výrazov analyzujeme pojmy, výraz východiskový musí byť odlišný od výsledného, pričom výsledný výraz odkazuje na kombináciu pojmov, na ktoré neodkazuje východiskový výraz. V takomto prípade je správna napríklad analýza vyjadrená vetou *brat je mužský súrodenec*, zatiaľ čo veta *brat je
brat* nevyjadruje analýzu.

## Externé odkazy
* 

Kategória:Logika
Podmietka

**Podmietka** je plytká orba strniska, ktorá znižuje výpar, kyprí pôdu a ničí burinu. V suchšom podnebí a na piesočnatých pôdach má byť hlbšia, vo vlhkejšom podnebí a
na ílovitých pôdach plytšia.

## Externé odkazy
* 

Kategória:Poľnohospodárstvo
Okazionalizmus (filozofia)

**Okazionalizmus** (z ) je filozofické učenie o príležitostnom charaktere príčin
založené Arnoldom Geulincxom. Významný predstaviteľ bol Johannes Clauberg. Okazionalizmus sa zaraďuje do karteziánstva.

## Externé odkazy
* 

Kategória:Filozofické smery
Paradigma (filozofia a veda)

**Paradigma** je pojem, ktorý zaznamenal nasledujúci postupný vývoj: 
*praobraz zmyslami vnímateľných vecí (Platón)
*rétorická metóda robenia záverov (Aristoteles)
*vzor alebo štandard podľa ktorého sa posudzuje skúsenosť (Wittgenstein)
*celok všetkých základných ponímaní týkajúcich sa predmetu záujmu a metódy, ktoré ovládajú nejakú disciplínu v danom čase (Thomas Samuel Kuhn)

## Paradigma podľa Kuhna
Podľa T. S. Kuhna je paradigma celková konštelácia názorov, hodnôt a postupov, ktoré zdieľajú príslušníci istého spoločenstva. Sú to fundamentálne idey, štruktúrovaný znalostný fond, všeobecne uznávané princípy (najzakladanejšie zákony), súbor metód, modelov a presvedčení, ktoré spolu tvoria základ ďalšieho poznávania. Paradigma vymedzuje predmet vedeckého skúmania, veda tým obmedzuje samu seba. Určuje, čo je hodné pozornosti, i to, čo si z rôznych dôvodov všímať netreba. V rámci paradigmy sa využíva analógia (ako jedna zo základných metód riešenia podobných prípadov). Stabilizačným faktorom paradigmy sú aj hodnotiace stereotypy a postoje nositeľov vednej disciplíny. Vzniká tým sklon k preferovaniu výskumných cieľov a riešení korešpondujúcich s vymedzenou bázou poznávania – paradigmou. Keď sa potenciál paradigmy vyčerpá, vedná disciplína sa ocitá v krízovom stave. Prejavuje sa to v tom, že sa výrazne zmenšuje objem poznatkov, ktoré znamenajú reálny pokrok v poznávaní, že sa pociťuje deficit nových výskumných tém a pociťuje sa tlak potreby nového ideového a metodického fundamentu, ktorý vytvorí úplne nový vytvárací rámec. Kríza sa rieši nastolením novej paradigmy. So zreteľom na kontinuitu starej a novej paradigmy je dôležitá otázka integrovateľnosti poznatkového fondu predchádzajúcej paradigmy.

## Externé odkazy
* 

## Zdroje
* 

Kategória:Filozofia vedy
Podnet systému

**Podnet systému** je stav veličín vstupných premenných v danom časovom okamihu, t. j. stav vstupu systému charakterizujúci určité pôsobenie podstatného okolia na systém.

Jednotlivé podnety pôsobia na systém s rôznou intenzitou a môžu mať rozličný charakter (napr. prikazovací, oznamovací, regulačný). Ich časová postupnosť sa nazýva trajektóriou vstupu. Niektoré podnety, hoci pôsobia na systém, vzhľadom na nízku intenzitu nevyvolávajú zmenu stavu systému, sú pre systém nepodstatné. Možnosť identifikovania existencie podnetov a príčin ich vzniku závisí od objektívnej úrovne  vedeckého poznania v danej problémovej oblasti.

## Pozri aj
* podnet
* impulz
* pohnútka
* pochopenie

## Externé odkazy
* 

Kategória:Veda
Logický paradox

**Logický paradox** je neočakávaný, neobyčajný výrok, ktorý sa ostro rozchádza, zdanlivo alebo skutočne, so všeobecne prijímanou mienkou či dokonca so zdravým rozumom, hoci formálnologicky je tento výrok správny.

## Externé odkazy
* 

Kategória:Logika
Parafráza (jazykoveda)

**Parafráza** je lingvistická operácia, ktorá spočíva vo vyjadrení toho istého obsahu, ako má východiskový výraz, konštrukcia alebo výpoveď, inými výrazovými prostriedkami. Parafrázovanie súvisí so synonymickým vyjadrovaním. 

Parafrázou však môže dôjsť aj drobnému až podstatnému sémantickému posunu.

## Pozri aj
* citovanie

## Externé odkazy
* 

Kategória:Štylistické prostriedky
Kategória:Translatológia
Kategória:Literárne pojmy
Psychofyzický paralelizmus

**Psychofyzický paralelizmus** je psychologická koncepcia, podľa ktorej psychické a fyziologické sú samostatné, jeden od druhého nezávislé, paralelne prebiehajúce príčinno-následkové rady.

## Pozri aj
* Gustav Theodor Fechner
* okazionalizmus
* psychofyzický problém

## Externé odkazy
* 
* Psycho-Physical Parallelism *Catholic Encyclopedia* 

Kategória:Filozofia myslenia
Kategória:Psychofyzika
Inovačné podnikanie

**Inovačné podnikanie** je podnikanie založené na inovácii technológií - podnikanie, pri ktorom
výrobky alebo služby závisia do veľkej miery od aplikácie vedeckých alebo technologických postupov a zručností. Môže ísť o aplikáciu najmodernejšej technológie, ktorej výsledkom je úplne nový výrobok resp. nové služby, alebo o aplikáciu už existujúcej technológie inovovaným spôsobom.

Podstatou inovačného podnikania je aplikácia výsledkov výskumu a technologických poznatkov na trhové výrobky a služby. Inovácia je nevyhnutná, ale rozhodujúcimi faktormi pre podnikateľský úspech sú existencia trhu a kvalita manažmentu.

## Externé odkazy
* 

Kategória:Obchodné právo
Okno (Windows)

**Okno** je základný prvok Windows. Okno je obdĺžnikový výrez na obrazovke, v ktorom beží aplikácia alebo v ktorom je dokument. Okno možno presúvať po pracovnej ploche a meniť jeho rozmery.

## Externé odkazy
* 

Kategória:Počítače
Paralipofóbia

**Paralipofóbia** je chorobný strach z následkov nevykonania rituálu alebo obsedantného príkazu či predstavy.

## Externé odkazy
* 

Kategória:Fóbie
Podnet

**Podnet** alebo **pohnútka** je činiteľ vyvolávajúci aktivitu.
**Podnet** je aj bezprostredný pôvodca podráždenia, pozri podnet (psychológia).

## Pozri aj
* motív
* popud

## Iné projekty

## Externé odkazy
* 

Kategória:Psychológia
Okcitánčina

thumb|Dialekty okcitánčiny, spolu s niektorými subdialektmi**Okcitánčina** alebo **okcitánske jazyky** alebo **lenga d'òc** alebo **langue d'oc** [vyslov: la(n)gdok] (po okcitánsky: occitan Súbor:ltspkr.png, lenga d'òc Súbor:ltspkr.png) je románsky jazyk resp. skupina románskych jazykov na juhu Francúzska, v Monaku, v Taliansku a v Katalánsku (Španielsko). Hovorí ním asi 1/4 obyvateľov Francúzska, ktorí však ako úradný a kultúrny jazyk používajú francúzštinu. Menšina členov literárneho hnutia v provensalskej oblasti nazývajú okcitánčinu provensalčina, provensalčina je však v skutočnosti len časťou okcitánčiny.

Okcitánčina resp. arančina je od roku 2006 úradný jazyk v Katalánsku (1990 – 2006 len v údolí Val d'Aran). 

Okcitánčina pozostáva z nasledujúcich nárečí, ktoré sa niekedy považujú za samostatné jazyky:
* auvergnatčina
* gaskončina (vrátane arančiny)
* limuzínčina
* langedočtina
* provensalčina (vrátane niceštiny (nizzčiny, nisardčiny)
*vivaro-alpčina (alpčina, dauphinčina/dofinčina)
* židovská provensalčina (chouadite) (vymretá)

## Pozri aj
* Occitánia

## Poznámky


## Externé odkazy
* Okcitánsky jazyk pre SIL na Ethnologue (2009)
* Okcitánsky jazyk ako jednotný jazyk 	podľa SIL pre normu ISO 639-3 (zmena z 2007)

Kategória:Románske jazyky
Kategória:Francúzština
Paralogizmus

**Paralogizmus** (gr. *paralogismos*) je neúmyselné porušenie logických zákonov a pravidiel, ktoré zbavuje úsudok dôkazovej sily a vedie spravidla k nesprávnym záverom. Paralogizmus treba odlišovať od vedomého porušenia logických pravidiel (Sofizmus).

## Externé odkazy
* 

Kategória:Logika
Okolie

**Okolie** je prostredie, ktoré niekoho alebo niečo obklopuje, súhrn okolností. Dôležitým príkladom okolia je okolie systému. 

## Iné projekty

## Zdroj
* 

Kategória:Filozofické pojmy
Tomáš Pardel

Prof. PhDr. **Tomáš Pardel**, DrSc. (* 1918† 1998) bol slovenský psychológ. Autor vysokoškolských učebníc a vysokoškolský pedagóg, dlhoročný riaditeľ Psychologického ústavu FFUK a vedúci katedry psychológie na FFUK v Bratislave. Bol jedným z prvých členov Slovenskej komory psychológov Psychologického ústavu FFUK.

## Bibliografia
* 1966 - *Písaná reč - jej vývin a poruchy u detí* (SPN, Bratislava 1966)
* 1967 - *Pedagogická psychológia* (SPN, Bratislava 1961, 1963, 1967)
* 1970 - *Úvod do psychológie*, spolu s M. Jurčom
* 1972 - *Problémy psychoanalytického hnutia* (Psychodiagnostika, Bratislava 1972)
* 1975 - *Kapitoly zo všeobecnej psychológie I: Predmet a systém psychologických vied*, spolu s J. Koščom
* 1975 - *Základy všeobecnej psychológie*, spolu s J. Borošom
* 1977 - *Kapitoly zo všeobecnej psychológie : Motivácia ľudskej činnosti a správania*
* 1982 - *Psychológia*

Kategória:Narodenia v 1918
Kategória:Úmrtia v 1998
Kategória:Slovenskí psychológovia
Podobnosť (filozofia)

**Podobnosť** je vzťah medzi dvoma entitami, ktorého podstatou je transformácia, pomocou ktorej možno jednu entitu premeniť na inú, pričom určité podstatné veličiny zostanú invariantné.

Pojem podobnosti sa v exaktnej podobe objavil najprv v geometrii, menovite v euklidovskej geometrii.Pojem podobnosti možno považovať za špeciálny prípad pojmu analógie. Niekedy sa termíny *analógia* a *podobnosť* považujú za ekvivalentné. Existencia podobnosti je základom zvláštnej formy reduktivneho úsudku, v ktorom sa z podobnosti usudzuje na úplnú zhodu.

## Pozri aj
*analógia

## Externé odkazy
* 

Kategória:Abstrakcia
Parenéza

**Parenéza** (z  = napomenutie) je nabádajúca, napomínajúca alebo útešná výpoveď (). Parenézy a parenetické spisy spadajú do filozofickej literatúry a teologickej literatúry, spravidla v podbe výzvy a návodu na eticky správny život.

## Externé odkazy
* 

Kategória:Filozofická literatúra
Okolie systému

**Okolie systému** je množina prvkov alebo systémov, ktoré sú mimo hraníc systému. Okolie a systém sú vo vzťahu vzájomného ovplyvňovania. Okolie je jednak bezprostredné (podstatné, relevantné) a vzdialené (nepodstatné, irelevantné). Bezprostredné okolie je so systémom spojené vstupmi do systému (podnety, impulzy) a výstupmi zo systému do okolia.

Rôzne vstupy z okolia do systému môžu byť rovnosmerné, rôznosmerné alebo protichodné. Niektoré vstupy podporujú fungovanie systému, iné jeho fungovanie narušujú, vyvolávajú v ňom chaos, majú deštruktivny charakter. Systém je spravidla schopný reagovať na obmedzenú množinu vstupov. Najzložitejšie väzby na okolie majú spoločenské systémy.

## Externé odkazy
* 

Kategória:Kybernetika
Pododdelenie

**Pododdelenie** môže byť:

* v biológii: subdivisio – taxón nižší ako oddelenie a vyšší ako trieda.
* menšia organizačná štruktúra firmy
Pododroda

**Pododroda** (*subvarietas*) je taxón, ktorý je nižší než odroda a vyšší než
tvar.

## Externé odkazy
* 

Kategória:Taxonómia
Parikalpita

**Parikalpita** (sans. परिकल्पित) je klamnosť myšlienok.

## Externé odkazy
* 

Kategória:Sanskritské výrazy
Kategória:Indická filozofia
Vilfredo Pareto

**Vilfredo Frederico Damaso Pareto** (* 15. júl 1848 – † 19. august 1923) bol taliansky ekonóm, sociológ, filozof a politológ, profesor na univerzite v Lausanne. Býva často považovaný za Karla Marxa fašizmu. 

Prepracoval a rozviedol matematickú teóriu rovnováhy Leona Walrasa a formuloval teóriu volebných aktov (analýza indiferenčných kriviek), novšiu obmenu teórie medzného zisku. Jeho teória elity, ktorá sa stala súčasťou ideológie talianskeho fašizmu, mala objasniť stálosť rozdelenia dôchodkov. 

Zaujímal sa o distribúciu príjmov, sformuloval princíp, ktorý dostal meno "Paretov princíp" známy aj ako zákon 80-20. Tento zákon hovorí o tom, že 80 % majetku štátu je v rukách 20-tich percent populácie. Na základe tohto princípu sa snažil dokázať, že rozdelenie príjmov nie je náhodné. 

Hlásal teóriu ,,cirkulácie elít" podľa ktorej je politický proces, ktorý je súčasťou dejín, neustálym vymieňaním elít pri moci. K moci sa dostávajú tí, ktorí sú práve najspôsobilejší tj. vládnuca menšina sa stále obmieňa novou vládnucou menšinou, skladajúcou sa z odvrhnutých členov vládnucej elity a novej elity z radov ovládaných. Elita musí mať výsadné postavenie aj ohodnotenie. 

Rozlišuje viac druhov elít, za najdôležitejšiu elitu považuje politickú elitu, ktorú ďalej rozdeľuje na elitu typu líšky (prefíkané, presvedčivé, rozumné typy) a elitu typu leva, ktorá vládne silou a útlakom. Elita typu líšky má schopnosti potrebné na úspešné ovládanie más, elita typu leva zase dáva pocit stability a súnáležitosti s vodcami – systémom. 

Spoločnosť je podľa Pareta v ekvilibriu, a všetky procesy, ktoré v spoločnosti prebiehajú sa snažia toto ekvilibrium udržať. Preto sa elity vymieňajú napríklad vtedy, keď sú pri moci elity typu líšky a už priveľmi špekulovali, tak sa na ich miesto dostanú elity typu leva, ktoré svojím konzervativizmom stabilizujú situáciu. Keď je však situácia stabilná a nemenná už dlhý čas, ľud začne byť nespokojný a k moci sa dostanú elity typu líšky, aby priniesli zmeny.

Hierarchizácia spoločnosti je podľa Pareta prirodzená, každý jedinec má nejaké dané vlastnosti, vďaka ktorým sa ľudia od seba odlišujú a sú schopní dosahovať iné postavenie v spoločnosti. Na tomto základe došiel k indexácii postavení v rôznych oblastiach na základe meradla úspechu, a tí, ktorí dosiahnu najvyšší index, sa stávajú elitou.

Učil, že vládnuca trieda si má udržiavať existenciu tvrdým donucovacím systémom. Ak to neurobí, bude vytlačená silnými členmi nižších tried, ktorí sa vyšplhajú do jej pozícií. Všetky ideológie (vedu, umenie, filozofiu) považoval za bezvýznamné odvodeniny stálych vnútorných síl človeka (citov, povier, vášní, nevedomých sklonov), teda akýchsi komplexov, ktorým vravel „rezíduá“.

Jeho sociológia je svojráznou symbiózou mechanistických a psychologistických prvkov. Spoločnosť je pluralistický systém vytvorený z ľudských molekúl, ktoré sú spojené zložitými vzájomnými vzťahmi. Položil základy ekonómie blahobytu.

## Dielo
* *Trattato di Sociologia generale* 
* *Manuale di economia politica*

## Iné projekty

Kategória:Talianski ekonómovia
Kategória:Osobnosti z Paríža
Pôdorysňa

**Pôdorysňa** je priemetňa pri premietaní na dve priemetne, ktorá sa spravidla znázorňuje vo
vodrovnej polohe.

## Pozri aj
* nárysňa

## Externé odkazy
* 

Kategória:Premietanie (geometria)
Okolnosť

**Okolnosť** môže byť:
*jav, ktorý sprevádza nejaký dej či nejakú skutočnosť
*prvok okolia, pomerov, situácie, pozri pod okolie
*v jazykovede: príslovkové určenie

## Iné projekty
Okraj

**Okraj** môže byť:
* čiara, pruh, miesto na kraji niečoho, časť lemujúca niečo 
* margo (papiera)

## Externé odkazy
*
Parinirvána

**Parinirvána** (-sanskritský kmeň; sanskritský nominatív: **parinirvánam**, pálijský kmeň: **parinibbána**) je úplné nebytie po vyčerpaní karmy zakladajúcej kolobeh reinkarnácií. Parinirvána je stav, ktorý vzniká v dôsledku dokonalého vyhasnutia životného smädu eventuálne ešte pred fyzickou smrťou, pokiaľ človek zachová duševnú nevšímavosť aj po dobu umierania.

## Externé odkazy
* 

Kategória:Budhizmus
Okrasa

**Okrasa** je ozdoba vytvorená imagináciou. Je to súbor detailov, dopĺňajúci základnú štruktúru s cieľom jej skrášlenia. Je to vhodné rozpracovanie toho, čo okrášluje, a to len pre radosť.

## Iné projekty

## Externé odkazy

* 

Kategória:Umenie
Kultúrny okruh

**Kultúrny okruh** je geografická oblasť, ktorá sa vyznačuje výskytom určitých spoločných kultúrnych prvkov a kultúrnych komplexov. Kultúra každého kultúrneho okruhu vykazuje zvláštne črty, ktorými sa líši od ostatných kultúrnych okruhov. Vzájomne späté alebo spoločne sa vyskytujúce kultúrne prvky, typické pre určitý kultúrny okruh možno identifikovať na úrovni artefaktov, sociokultúrnych regulatívov a ideí.

## Externé odkazy
* 

Kategória:Kultúra
Kategória:Archeológia
Podrad

**Podrad** ()  je taxón, ktorý je nižší ako rad a vyšší ako čeľaď.

## Externé odkazy
* 

Kategória:Taxonómia
Sorbonna

náhľad|Univerzita Sorbonna

**Sorbonna** (; do 17. storočia nazývaná **Parížska univerzita**) je univerzita, ktorá bola založená v Paríži v rokoch 12531257. Sorbonne je na Rue des Écoles 47. Dodnes je najväčším centrom vysokoškolského štúdia vo Francúzsku.

Dejiny v dátumoch:
* 1253 univerzitu zakladá kaplán a spovedník Ľudovíta IX. Svätého Robert de Sorbonne pôvodne ako kolégium pre chudobných študentov teológie, ktoré sa neskôr rozvinulo do strediska pre teologické štúdiá a napokon na univerzitu
* 13. stor. – na Sorbonne študuje 15 000 žiakov (dnes 70 000)
* 1328 – 1340 rektorom je J. Buridan
* 1355 – rektorom je Čech Vojtěch Ranků z Ježova
* 1380 – Peter z Ailly tu získava doktorát teológie
* 1469 – bola tu zriadená prvá tlačiareň vo Francúzsku
* 1624 – 1642 – (za kardinála Richelieua) budovy podrobené mnohým stavebným úpravám
* 1806 – (za Napoleona Bonaparteho) ďalšie stavebné úpravy
* 1885 – 1905 – univerzita nadobúda dnešnú podobu; v univerzitnom kostole je hrobka kardinála Richelieua

## Pozri aj
* Parížska univerzita

## Iné projekty

## Externé odkazy
* Oficiálna stránka

## Zdroj

* 


Kategória:Univerzity vo Francúzsku
Kategória:Historické pamiatky v Paríži
Podríša

**Podríša** (lat. subregnum) je v biológii v niektorých systémoch  taxón nižší ako ríša a vyšší ako (nad)kmeň. Pozri aj Systém živých organizmov.

Kategória:Taxonómia
Cyril Northcote Parkinson

**Cyril Northcote Parkinson** (* 30. júl 1909, Barnard Castle, Spojené kráľovstvo – † 9. marec 1993, Canterbury) bol britský historik a spisovateľ, autor Parkinsonových zákonov, ktoré sú výsledkom analýzy byrokratických mechanizmov modernej spoločnosti.

## Externé odkazy
* 

Kategória:Anglickí spisovatelia
Kategória:Anglickí historici
Podrod

**Podrod** () je v biológii taxonomická kategória nižšia ako rod a vyššia ako časť alebo druh.

V zoológii sa v názve alebo nazapisuje, alebo sa zapisuje, a to spravidla v zátvorke (veľkým písmenom!). Napríklad názov typu "Equus (Asinus) africanus" znamená, že Asinus je podrod a názov sa číta "Equus Asinus africanus" alebo "Equus africanus". 

Treba však upozorniť, že zápis typu "Equus (Asinus)" bez poznania kontextu v zoológii by mohol znamenať aj "rod Equus príp. (inak definovaný) rod Asinus".

Kategória:Taxonómia
Parlamentarizmus

**Parlamentarizmus** alebo **parlamentná demokracia** či **parlamentný systém** je kreačná a politická závislosť vlády od parlamentu, teda výkonnej moci od zákonodarnej moci.

Ide o systém demokratického riadenia štátu, v ktorom výkonná moc čerpá svoju legitimitu od vyslovenia dôvery mocou zákondarnou, typicky parlamentom. Výkonná moc sa teda aj zodpovedá parlamentu. V parlamentnom systéme je hlavou štátu zväčša odlišná osoba, ako tá, ktorá je na čele vlády. Tu sa parlamentná demokracia odlišuje od demokracie prezidentskej, kde býva zvykom, že hlava štátu je zároveň aj hlava vlády.

Krajiny používajúce parlamentnú demokraciu môžu byť konštitučné monarchie, v ktorých je síce panovník hlavou štátu, no na čele vlády stojí iný človek, ktorý zvykne byť zároveň aj poslanec parlamentu (napr. Spojené kráľovstvo, Japonsko, Dánsko, Švédsko a i.), alebo parlamentné republiky, kde je hlavou štátu prezident, s obmedzenými, najmä ceremoniálnymi právomocami a na čele vlády stojí človek pochádzajúci obyvkle zo zákonodarnej moci. (napr. Nemecko, Írsko, India a i.). Slovensko sa od klasického parlamentarizmu mierne odlišuje práve priamou voľbou prezidenta. V niekoľkých parlamentných republikách ako Botswana, Južná Afrika či Surinam je hlava štátu zároveň aj predsedom vlády, no je volený parlamentom, ktorému sa zodpovedá. Pri dvojkomorových parlamentoch (napr. Parlament Českej republiky) sa obvykle vláda zodpovedá dolnej komore parlamentu, z ktorej zväčša no nie vždy pochádza aj premiér.

Parlamentný systém je dominantou formou vlády v Európe, nakoľko 32 z 50 suverénnych európskych štátov sú parlamentnými demokraciami. Tiež je častý v Karibiku, kde sa používa až na 10 z 13 ostrovných štátov a v Oceánii. V ostatných častiach sveta nie je parlamentná demokracia až tak zvyčajná, ale je rozmiestnená naprieč všetkými kontinentmi, najčastejšie v bývalých kolóniách Bristkého impéria, ktoré používajú špecifickú vetvu parlamentnej demokracie známu ako Westminsterský systém.

Parlamentarizmus je každá forma vlády v ktorej existuje parlament. V užšom význame slova je parlamentarizmus osobitné, významné postavenie parlamentu oproti ostatným najvyšším štátnym orgánom. Takúto formu vlády nazývame parlamentnou. Základná zložka parlamentarizmu je suverenita ľudu a zastupiteľskej demokracie.

## Externé odkazy
* 

## Zdroj

Kategória:Formy vlády
Parlando

**Parlando** (z tal. „hovoriac“) je spôsob spevu napodobňujúci rýchly hovor.

## Externé odkazy
* 

Kategória:Spev
Olduvai (roklina)

**Olduvai** (iné názvy: **Olduvaiská roklina**, **Olduvajská roklina**, **Olduwai (Gorge)**, staršie **Oldoway (Gorge)**, v lokálnom jazyku **Oldupai (Gorge)**), prezývaná **kolíska ľudstva**, je asi 40 km dlhá a 150 m hlboká roklina (s rovnomennou periodickou riekou) na planine Serengeti v severnej Tanzánii. Podľa nej je pomenovaná kultúra olduvan.

Prvá nemecká expedícia (H. Reck) tu objavila 1913 množstvo pleistocénnych zvieracích kostí a časti ľudskej kostry. V 20. a 30. rokoch 20. stor. pokračovali v prieskume anglické
expedície a získali materiál z viacerých horizontov, od zač. 50. rokov dlho robila výskum expedícia, ktorú viedol L. S. B. Leakey a jeho manželka M. D. Leakeyová, neskôr ich syn Jonathan.

V rokline sa zistilo vyše 100 nálezísk. Našli sa najmä nálezy Paranthropus boisei, Homo habilis (ten je tradične spájaný s touto roklinou) a Homo erectus, z nástrojov najmä olduvan (v širšom zmysle) a acheuléen.

Kategória:Archeologické lokality v Tanzánii
Okultizmus

**Okultizmus** je sústava náuk a praktík, založených na viere v skryté sily pôsobiace v prírode a vo svete vôbec; s touto sústavou súvisia aj snahy o ovládnutie skrytých síl v prospech človeka. Hlavným zdrojom okultizmu boli tzv. tajné náuky a praktiky východných náboženstiev, avšak okultizmus sa sústavnejšie dotvoril v novšej dejinnej dobe a rozvinul sa pritom do rôznych smerov, prípadne siekt.

Do sféry okultizmu spadajú jednak tzv. náuky vonkajšie (exoterické), ktoré sú aj s príslušnými praktikami určené širšej verejnosti; jadrom okultizmu sú však náuky vnútorné (ezoterické) aj s ich praktikami, ktoré pestujú len zvláštni zasvätenci - a to jednotlivci i príslušníci okultných siekt. 

S okultizmom sa sprvu spájali niektoré zvláštne duševné javy, ktoré sa neskôr stali predmetom skúmania v parapsychológii, v súčasnej dobe v psychotronike (ide napr. o javy autohypnotické a hypnotické, o prejavy sugescie a autosugescie atď.).

## Iné projekty

## Zdroj
* 

Kategória:Religionistika
Oligarchia

**Oligarchia** (po gr. *ὀλιγαρχία*) je vláda úzkej skupiny (najbohatších) osôb v štáte.

Pôvodný význam pojmu pochádza zo starovekého Grécka, kde predstavoval formu vlády, pri ktorej bola pri moci najbohatšia skupina občanov v mestskom štáte.

V súčasnosti je oligarchia chápaná ako skupiny najbohatších a preto najvplyvnejších osôb v štáte. Moc oligarchov nemusí byť vždy zjavná, môžu konať aj z pozadia.

## Referencie

Kategória:Formy vlády
Mystická participácia

**Mystická participácia** (fr. participation mystique) je pojem, ktorý zaviedol Lucien Lévy-Bruhl v diele *Myslenie prírodných národov* pre mystické spojenie, mystickú účasť, v ktorej žijú primitívne národy a ktorá spočíva v ich živote *pohromade* s predmetmi, ktoré ich obklopujú. Podľa Lévy-Bruhla primitívovia nerozlišujú medzi sebou a predmetmi, ktoré ich obklopujú, a na rozdiel od tzv. „západnej mysle“ používajú predlogický spôsob uvažovania nepoznajúci príčinnosť a logický rozpor. Nedokážu rozlíšiť ani nadprirodzené od prirodzeného.

Lévy-Bruhlovu teóriu o primitívnej mysli a mystickej participácii kritizoval E. E. Evans-Pritchard. Primitívovia podľa neho sú schopní vysporiadať sa s logickými rozpormi, ale robia to odlišným spôsobom.

## Externé odkazy
* 

Kategória:Etnológia
Oligocén

**Oligocén** (z gr. oligos – málo, kainos – nový) je vrchné oddelenie paleogénu. V roku 1854 ho vymedzil E. von Beyrich. Začalo sa pred 33,9 mil. rokmi a skončilo pred 23,03 mil. rokov. 

## Delenie
Oligocén sa dnes delí na:
* chatt (chat)
* rupel (rupél)

V minulosti sa delil na:
* chatt (chat)
* rupel (rupél)
* lattorf (latorf)

alebo sa delil len na:
* rupel (rupél)
* lattorf (latorf)

## Charakteristika
Oligocén je typicky vyvinutý v Parížskej panve, v Nemecku a Maďarsku. Sladkovodné súvrstvia oligocénu sa nachádzajú v severných Čechách, brakické a morské na južnom Slovensku. Koncom oligocénu došlo k vývoju bajkalskej riftovej zóny.

## Pozri aj
* chronostratigrafická tabuľka

## Iné projekty
Noetický participacionizmus

**Noetický participacionizmus** je filozofická koncepcia, podľa ktorej poznanie je účastníctvo (participácia) na poznaní vyššej skutočnosti alebo priamo na vyššom poznaní (napríklad Božom poznaní). Líniu noetického participacionizmu založil Platón.

## Externé odkazy
* 

Kategória:Filozofické teórie
Oligofrénia

**Oligofrénia** alebo **(vrodená) slabomyselnosť** je vrodené alebo v ranom veku získané zníženie rozumových schopností s následnými poruchami psychického vývinu jedinca.

## Externé odkazy
* 

Kategória:Psychiatria
Partikularizmus

**Partikularizmus** (lat.) môže byť

*odstredivé snahy vo verejnom živote
*snahy odtrhnúť niektoré časti územného celku
*zdôrazňovanie časti oproti celku

## Externé odkazy
* 

Kategória:Latinské výrazy
Kategória:Politológia
Právny partikularizmus

**Právny partikularizmus** je množstvo čiastkových úprav, ktoré zoslabujú efektivitu právneho poriadku ako celku.

## Externé odkazy
* 

Kategória:Právo